Short Stories | Protea Boekhuis
“Dot Serfontein kán stories vertel!” – Marlies Taljard oor die kortverhaalbundel, Vertel! Vertel!
by Protea Boekhuis on Aug 5th, 2015 Tweet
Die heruitgawe van Dot Serfontein se kortverhaalbundel, Vertel! Vertel!, het in 2013 by Protea Boekhuis verskyn. Dié versameling stories gaan oor alles van die liefde tot siekte, delwery en dagga.
Marlies Taljard skryf in jongste uitgawe van Literator dat Vertel! Vertel! beslis aanklank sal vind “by lesers wat agter ‘n goeie storie aanlees, want dit moet gesê word: Dot Serfontein kán stories vertel!”
Taljard vertel verder ook meer oor Serfontein se vertelstyl, vertellings wat aansluit by die orale tradisie en karakters wat worstel met hul middelklasbestaan. Lees die artikel:
Soos altyd is Dot Serfontein herkenbaar aan die vertelstyl van ‘n gesoute joernalis wat in kleurryke taal aan die woord is. Haar taalgebruik is robuust en pittig, dog met die vermoë om te ontroer en selfs om epifaniese oomblikke uit te beeld, soos wanneer die verteller in die verhaal ‘Jood’ vertel hoe hy op gevorderde ouderdom die eerste keer ware liefde leer ken het:
Besef jy, mens, dat daar iets soos ‘n vuur deur my trek, iets van die braambos op die berg, iets van die bloedlaat van offerdiere, iets van die geblêr van ‘n ramshoring. Of, wie weet, die oer-influisteringe van afgode, die swartmag van Astarte onder die groen bome. (bl. 190)
Vertel! Vertel! deur Dot Serfontein
A Gallery of Pictures of Doc Immelman, Writer and Poet
by Protea Boekhuis on Jul 6th, 2015 Tweet
Doc Immelman is the author of Die groot sand en ander stories and many more adventure stories set in Namibia and South Africa.
As a tribute to their father, Lorraine Immelman and Yvette Muldoon have compiled the story of his life along with some of his writing and photographs.
The website’s gallery contains images from Immelman’s childhood in the Cape and significant moments in his life as a writer and poet. The pictures give an idea of his important influences and proof of a good life well lived.
See more pictures on the Doc Immelman Website
Die groot sand en ander stories by Doc Immelman
Baarde, briewe en barmhartigheid by Doc Immelman
‘n Kwartmiljoen Mauserpatrone by Doc Immelman
Suid-Afrikaners is kwaad, maar woede sê “ons gee nog om” – Cas Wepener
by Protea Boekhuis on Jun 11th, 2015 Tweet
“Dit is tans nie moontlik om ’n koerant sonder artikels oor woede daarin oop te maak nie.”
Só skryf Cas Wepener in ‘n rubriek vir Netwerk24 waarin hy besin oor hierdie woede en vra, “Hoekom is die mense van ons land so kwaad?”.
Wepener – teologie-dosent en outeur van Dubbelfoto, ‘n kortverhaal bundel wat in 2014 op die kortlys vir die Universiteit van Johannesburg se Debuutprys verskyn het – doen ‘n beroep op mense om op produktiewe, konstruktiewe wyses op hul woede te reageer en sê dat dít ons land se sake kan aanhelp.
Lees die artikel: Met mense wat apaties staan, is daar min of niks salf aan te smeer nie, maar mense wat nog kwaad is, gee nog om, daardie verhouding kan nog, al gaan dit werk verg, wel gered word. Die woedende mense van Suid-Afrika gee nog om, hulle is nie besig met ’n doodsonde nie, maar besig om ’n godgeskape emosie te beliggaam en daarmee te sê: Ons is (nog) nie apaties oor wat hier aangaan nie.
Earlier this year Szczurek shared two short stories on her blog which she had originally written for By. Both stories are set around Christmas, but that does not mean you can’t read them in June! Snuggle up and enjoy “Mrs Obama’s Garden” and “A Silver Spoon”: Mrs Obama’s Garden
Zuki surveyed the scene before her. Nkosi had just come back from one of his ‘trips to town’, as he and his buddies called their looting excursions to the affluent suburbs of the city. Keep reading: Karina Magdalena
Hulde aan Dot Serfontein op haar 90ste verjaarsdag: ’n Oorsig van ’n wye skrywerslewe
by Protea Boekhuis on Apr 30th, 2015 Tweet
Dot Serfontein is vandag negentig jaar gelede op Kroonstad gebore. Netwerk24 se Leana Lategan het ter ere van die skrywer se verjaarsdag bestek geneem van haar omvangryke oeuvre en haar lang loopbaan as redakteur van Die Volksblad en kortverhaalskrywer vir Sarie Marais.
Serfontein se liefdesverhaal, Water op Mispah, is pas weer deur Protea Boekhuis uitgegee en die heruitgawe van Liefde in die kwepertyd het verlede jaar verskyn.
Lategan deel Serfontein se woorde aan haar digter- en aktivisdogter, Antjie Krog, oor die waarde van Afrikaans as skryftaal: “Jy wou dit gebruik so goed jy kan om jouself en ander Afrikaners van armoede en ellende te red.”
Lees die artikel vir meer oor Serfontein se skrywerslewe en Krog se beskrywing van haar ma se styl:
Die belangrikste kenmerk van haar styl is die weersin in oordadigheid. ’n Soberheid bly, sy dit in ’n humoristiese of tragiese situasie.
“Van die karakters wat my ma beskrywe, het ek self geken, van die ervaringe self meegemaak, en besef daarom juis dat dit selde voorval of figuur self is wat gehelp formuleer het aan die onvergeetlike beskrywing, maar ’n ontspanne dog meesterlike greep op taal en styl. Die regte woord presies op daardie plek in ’n sin geplaas.”
Antjie, self ’n geslypte woordkunstenaar, vat in hierdie paar sinne die wesenskenmerke van haar ma se skryfwerk vas.
Water op Mispah deur Dot Serfontein
Liefde in die kwepertyd deur Dot Serfontein
Amper my mense deur Dot Serfontein
Potgooi: Johan Nell lees ’n verhaal uit Die groot sand en ander stories deur Doc Immelman
by Protea Boekhuis on Apr 29th, 2015 Tweet
Johan Nell het onlangs ‘n kortverhaal uit Die groot sand en ander stories deur Doc Immelman voorgelees op RSG se kortverhaalprogram, Kortom.
Hierdie bundel bied aan lesers die geleentheid om verhale te lees wat destyds onder meer in Ster, Die Brandwag, Republikein en Huisgenoot verskyn het.
Die storie wat Nell voorlees, getiteld “Belofte aan ‘n kameraad”, vertel van Groot George Kitching se begrafnis op Tsumeb, ‘n vriend van die hoofkarakter se oom Jan, en ontbloot die menslike emosie en karakter tot op die been.
Luister na die voorlesing:
Johan Nel lees 'n kortverhaal deur Doc Immelman Play Now | Play in Popup | Download
Potgooi: Chris van Niekerk lees ’n kortverhaal deur Doc Immelman uit Die groot sand en ander stories
by Protea Boekhuis on Mar 24th, 2015 Tweet
Chris van Niekerk het onlangs ’n kortverhaal deur Doc Immelman op RSG se Kortom-program voorgelees.
Die verhaal se naam is “Die vul wat treine gejaag het” en het destyds in Die Brandwag verskyn. Die kortverhaal is opnuut opgevang in die bundel Die groot sand en ander stories wat verlede jaar by Protea Boekhuis verskyn het.
Die storie word vertel deur drie perde – ’n ou hings, ’n merrie en ’n vulletjie – wat te pieperig voorkom na die hings en die boer se smaak. Die vul jaag treine en spring oor pale en wanneer hy op ’n dag ’n resiesperd ontmoet is sy pa briesend, want daar is geen groter niksnut as ’n perd wat nie ’n ploeg of ’n wa kan trek nie. Luister na die potgooi:
Chris van Niekerk lees Doc Immelman se kortverhaal, Die vul wat treine gejaag het [ 24:41 ] Play Now | Play in Popup | Download
Wicus Luwes illustreer hoe die vertaling van “Die luisteraars” deur Ilse van Staden die gedig vernuwe
by Protea Boekhuis on Feb 10th, 2015 Tweet
Wicus Luwes het onlangs ’n gedig deur Ilse van Staden op Versindaba gedeel in sy bespreking van astrologie, astronomie en ander plekhouers wat ons help om betekenis te genereer.
Luwes deel Van Staden se gedig “Die luisteraars” uit In a Burning Sea: Contemporary Afrikaans poetry in translation en die Engelse vertaling deur Charl JF Cilliers, “The Listeners”. “Daar is lyne tussen dieselfde gedig in ’n ander taal en miskien maak dit die gedig nuut vir jou oë, hart en verstand,” skryf hy.
Lees die gedig en die vertaling daarvan:
teen ’n deur se geslote swygsaamheid
dat God die wêreld deur ’n woord kon maak.
Potgooi: Chris van Niekerk lees Doc Immelman se kortverhaal, “Die groot sand”
by Protea Boekhuis on Jan 21st, 2015 Tweet
Die bekende akteur Chris van Niekerk het onlangs die titelverhaal van Doc Immelman se versamelbundel, Die groot sand en ander stories, op RSG se Kortom-program voorgelees.
“Die groot sand” het in 1955 in die Huisgenoot verskyn, en Margot Luyt sê ter inleiding: “Ek moet sê dit het nie verouder nie, dit lees heerlik.” Die verhaal handel oor twee diamantsmokkelaars wat sand en son in die dorre Namibwoestyn trotseer om hul buit “agter die groot sand” te gaan haal. Immelman beskryf die son as “wit en hard en skroeiend” en selfs die skaduwee is bedompig. Die twee mans eet beskuit en soutvleis en probeer om minder te rook om die dors te keer, maar wat gebeur wanneer die water opraak?
Chris van Niekerk lees Doc Immelman se kortverhaal, Die groot sand [ 22:33 ] Play Now | Play in Popup | Download